**lietuvos respublikos krašto apsaugos   
ministras**

**LIETUVOS RESPUBLIKOS VALSTYBĖS SAUGUMO DEPARTAMENTO**

**DIREKTORIUS**

**ĮSAKYMAS**

**DĖL DIENPINIGIŲ IR GYVENAMOJO PLOTO NUOMOS IŠLAIDŲ DYDŽIŲ NUSTATYMO ŽVALGYBOS PAREIGŪNAMS, siunčiamiems MOKYTIS AR TOBULINTI KVALIFIKACIJOS Į užsienio valstybių institucijAS**

2014 m. kovo 26 d. Nr. V-239/1-37

Vilnius

Vadovaudamiesi Žvalgybos pareigūnų, pasiųstų mokytis ar tobulinti kvalifikacijos aprūpinimo sąlygų mokymosi ar kvalifikacijos tobulinimo laikotarpiu tvarkos aprašo, patvirtinto Lietuvos Respublikos Vyriausybės 2013 m. kovo 6 d. nutarimu Nr. 198 „Dėl Žvalgybos pareigūnų, pasiųstų mokytis ar tobulinti kvalifikacijos aprūpinimo sąlygų mokymosi ar kvalifikacijos tobulinimo laikotarpiu tvarkos aprašo patvirtinimo“ 7.2 papunkčiu,

n u s t a t o m e nuo 31 kalendorinės dienos mokamus šiuos dienpinigių ir gyvenamojo ploto nuomos išlaidų dydžius žvalgybos pareigūnams, tarnaujantiems pagal žvalgybos pareigūno tarnybos sutartį ir siunčiamiems mokytis ar tobulinti kvalifikacijos į užsienio valstybių mokymo institucijas ilgiau kaip 30 kalendorinių dienų:

1. 20 procentų Lietuvos Respublikos finansų ministro patvirtintos dienpinigių užsienio valstybėje normos, kai užsienio valstybėje jie aprūpinami dienpinigiais ir (arba) maitinimu;

2. 70 procentų Lietuvos Respublikos finansų ministro patvirtintos dienpinigių užsienio valstybėje normos, kai užsienio valstybėje jie neaprūpinami dienpinigiais ir (arba) maitinimu;

3. iki 40 procentų Lietuvos Respublikos finansų ministro patvirtintos gyvenamojo ploto nuomos užsienio valstybėje normos, kai mokymosi ar kvalifikacijos tobulinimo laikotarpiu jie neaprūpinami gyvenamuoju plotu ir šių išlaidų neapmoka priimančioji valstybė.

Krašto apsaugos ministras Juozas Olekas

Lietuvos Respublikos valstybės saugumo

departamento direktorius Gediminas Grina